Ixef wis kraḍ : Taṣleḍt tasugnant -Atan wul am tissegnit, tegguma ad t-ɛeddi ṭṭelqa. Tugna n lḥif ; lɛebd yerwan lḥif, yesɛa uguren, yeččur wul-is llan aṭas n yiɣeblan deg tudert-is, tikwal deg ddunit amdan yettmagar-d ayen it-yesnuɣnuyen i yettruẓun ul-is yettḥulfu s ɛeggu nnig n tezmart-is. Deg yinzi-agi ul d azamul n yiḥulfan, tissegnit d azamul n lxiq, d lḥif. Asugnen d amazday, akked yimanay. D asugnen n lḥif tamuɣli n tmetti ɣer umdan yesɛeddan lḥif deg tudert-is.